Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: Az önálló jelzálogjog jelzálog-hitelintézet részére történõ értékesítésénél a jelzálog-hitelintézetekrõl és a jelzálog-levélrõl szóló 1997. évi XXX. törvény 8. §-ában foglaltak szerint kell eljárni. Az önálló jelzálogjog más személy
Paragraph Index: 792

Az önálló jelzálogjog jelzálog-hitelintézet részére történõ értékesítésénél a jelzálog-hitelintézetekrõl és a jelzálog-levélrõl szóló 1997. évi XXX. törvény 8. §-ában foglaltak szerint kell eljárni. Az önálló jelzálogjog más személy részére történõ értékesítésénél a halasztott fizetésre vonatkozó általános szabályok az irányadók. A 121. sorban a jelzálog-hitelintézetnél az önálló jelzálogjog megvásárlása és egyidejû halasztott fizetéssel való viszonteladása miatti éven túli követeléseket kell feltüntetni. Éven túli követelésnek kell minõsíteni ebbõl a szempontból az adott évben esedékes részt is. E sorban csak a jelzálog-hitelintézetek tüntethetnek fel adatot. A 122. sorban az önálló jelzálogjog más személy részére, halasztott fizetéssel történõ értékesítése miatti fennálló követelés könyv szerinti értékét kell szerepeltetni. A 221. sorban a hitelintézeteknél az önálló jelzálogjog jelzálog-hitelintézet részére történõ értékesítése és egyidejû halasztott fizetéssel való visszavásárlása miatti a jelzálog-hitelintézettel szemben éven túli tartozások összegét kell szerepeltetni. E szempontból éven túli tartozásnak minõsülnek az adott évben megfizetendõ tartozások is. A 222. sorban a vagyoni értékként szereplõ önálló zálogjogok halasztott fizetéssel történõ megvásárlása miatt fennálló kötelezettségeket kell szerepeltetni. A Ptk. 269. § (3) bekezdése értelmében az önálló zálogjog — ranghelyének megtartása mellett a nyilvántartásba történõ bejegyzés mellett — követelést biztosító zálogjoggá, ez utóbbi pedig önálló zálogjoggá a felek erre irányuló megállapodásával átváltoztatható. Ha az önálló zálogjog követelés biztosítékául szolgál, a zálogjogból való kielégítés mértéke — azaz a zálogszerzõdésben meghatározott összeg, valamint annak járulékai — független a követeléstõl, és a zálogkötelezettel való elszámolási kötelezettséget a biztosítéki szerzõdésnek kell tartalmaznia. (A követelést biztosító zálogjognál a kielégítés mértéke a követeléssel együtt mozog.) A követelést biztosító önálló zálogjogot a zálogszerzõdésben meghatározott összeg és járulékai erejéig a 0-s számlaosztályban kell nyilvántartani. A 31. sorban az önálló zálogjoggal kiváltott követeléseknél a nyilvántartások alapján azokat a követeléseknek az összértékét kell szerepeltetni, amelyek helyébe a vagyoni értékek közé kerülõ önálló zálogjogok léptek. A követelés értékét a követelést önálló zálogjoggá átalakító szerzõdésben szereplõ szerzõdésben meghatározott érték alapján kell kimutatni. A 32. sorban a fedezetként szereplõ önálló zálogjogoknak a zálogszerzõdésben meghatározott, a járulékok nélküli összegét kell szerepeltetni. A 321. sorban a jelzálog-hitelintézetnek értékesített és egyidejûleg halasztott fizetéssel visszavásárolt önálló jelzálogjogokat kell szerepeltetni. A 322. sorban a hitelintézetnél fedezetként szereplõ és nem értékesített önálló jelzálogjogok összértékét kell bemutatni. A 33. sorban az év eleje óta értékesített önálló jelzálogjogok összesített értékét kell szerepeltetni. A jelzálog-hitelintézeti halasztott fizetésû és visszavásárlásos ügylet keretében értékesített önálló zálogjogok értéke e sorban nem szerepelhet. A 34. sorban az év eleje óta követelést biztosító zálogjoggá átalakított önálló jelzálogjogok összesített értékét kell szerepeltetni.

Source: https://magyarkozlony.hu/hivatalos-lapok/519666164a46c1e7852355d0fcc6569015d62fcb/dokumentumok/d8674e2a1e77b3334e86bda8e73b34f287980026/letoltes